CELEX: C2006/281/40
Language: sk
Date: 2006-11-18 00:00:00
Title: Vec C-373/06 P: Odvolanie podané 13. septembra 2006 : Thomas Faherty proti rozsudku Súdu prvého stupňa (prvá komora) z  13. júna 2006 v spojených veciach T-218/03 až T-240/03, Cathal Boyle a i./Komisia Európskych spoločenstiev

18.11.2006   
            
            
               SK
            
            
               Úradný vestník Európskej únie
            
            
               C 281/25
            
         Odvolanie podané 13. septembra 2006: Thomas Faherty proti rozsudku Súdu prvého stupňa (prvá komora) z 13. júna 2006 v spojených veciach T-218/03 až T-240/03, Cathal Boyle a i./Komisia Európskych spoločenstiev
   (Vec C-373/06 P)
   (2006/C 281/40)
   Jazyk konania: angličtina
   Účastníci konania
   
      Odvolateľ: Thomas Faherty (v zastúpení: P. Gallagher, SC, A. Collins, SC, D. Barry, solicitor)
   
      Ďalší účastníci konania: Írsko, Komisia Európskych spoločenstiev
   Návrhy odvolateľa
   
               —
            
            
               zrušiť rozsudok Súdu prvého stupňa z 13. júna 2006 v rozsahu, v ktorom zamietol žalobu vo veci T-224/03, Thomas Faherty/Komisia, na neplatnosť rozhodnutia Komisie 2003/245/ES (1) zo 4. apríla 2003, ktoré sa týka žiadostí doručených Komisii o zvýšenie cieľov MAGP IV v rámci zvýšenia bezpečnosti, zdokonalenia plavby na mori, zlepšenia hygieny, kvality produktov a pracovných podmienok na plavidlách dlhších ako 12 m [neoficiálny preklad] v rozsahu, v akom sa týka žiadosti o bezpečnosť kapacity pre navrhované nové RSW plavidlá určené ako náhrada za MFV Westward Isle a v ktorom ho zaviazal na náhradu trov konania,
            
         
               —
            
            
               určiť neplatnosť rozhodnutia Komisie 2003/245/ES zo 4. apríla 2003, ktoré sa týka žiadostí doručených Komisii o zvýšenie cieľov MAGP IV v rámci zvýšenia bezpečnosti, zdokonalenia plavby na mori, zlepšenia hygieny, kvality produktov a pracovných podmienok na plavidlách dlhších ako 12 m [neoficiálny preklad] v rozsahu, v akom sa týka žiadosti o bezpečnosť kapacity pre navrhované nové RSW plavidlá určené ako náhrada za MFV Westward Isle,
            
         
               —
            
            
               zaviazať Komisiu na náhradu trov celého konania.
            
         Odvolacie dôvody a hlavné tvrdenia
   Odvolateľ uvádza, že rozsudok Súdu prvého stupňa by mal byť zrušený z nasledujúcich dôvodov:
   Súd prvého stupňa nesprávne právne posúdil vec, pretože určil záujem odvolateľa na začatí konania s odvolaním sa na dátum prijatia rozhodnutia 2003/245 a nie na dátum, ku ktorému bola žaloba podaná.
   Súd prvého stupňa sa dopustil závažného pochybenia vyplývajúceho z dokumentov, ktoré mu boli predložené, ohľadne skutočnosti, že odvolateľ bol počas celého konania vlastníkom MFV „Westward Isle“.
   Zistenie, podľa ktorého odvolateľ nebol osobitne dotknutý rozhodnutím 2003/245, „nakoľko predmetné plavidlá sú fiktívne“, je právne nepodložené a okrem iného je v rozpore s odôvodnením rozsudku Súdu prvého stupňa.
   Odvolateľ je a v každom štádiu bol vlastníkom MFV „Westward Isle“. Nemožno preto tvrdiť, že stratil záujem, ktorý mal nepochybne pri podaní žaloby na neplatnosť rozhodnutia 2003/245 v rozsahu, v akom sa týkala jeho žiadosti o bezpečnosť lodného priestoru ohľadne navrhovaných MFV „Westward Isle“.
   Súd prvého stupňa pochybil, keď dospel k záveru, že odvolateľ nemal právo domáhať sa neplatnosti rozhodnutia 2003/245 z dôvodu opatrení, ktoré prijal na zmiernenie strát a škôd spôsobených týmto opatrením.
   
      (1)  Ú. v. EÚ L 90, s. 48.